Uppopallo
Uppopallo on taktinen ja nopea kontaktilaji, jota pelataan syvissä, useimmiten uimahallien hyppyaltaissa. Uppopalloa pidetään kovana lajina, koska pääosin peli tapahtuu uima-altaan pohjassa noin 4 metrin syvyydessä. Pelaaminen kuitenkin onnistuu, vaikkei olisi kovakuntoinen. Yksinkertaistettuna päämääränä pelissä on tarkoitus saada uppoava pallo allaspäätyjen pohjassa oleviin koreihin.
Korfpallo
Korfpalloa pelataan suorakaiteen muotoisella kentällä, jonka pituus on 40 metriä ja leveys 20 metriä. Kenttä jaetaan keskiviivalla puoliksi. Kentän kummassakin päässä on salko, joka sijaitsee 6,67 metrin päässä päätyrajasta. Salon keskiviivan puolelle kiinnitetään kori. Kori ("korf") kiinnitetään siten, että korin yläreuna on 3,5 metrin korkeudella. Korin halkaisija tulee olla 39-41 cm. Korisalkoa ympäröi rangaistusalue.